Civilization VI

מהלך המשחק

המשחק הוא משחק מבוסס תורות. במשחק שחקן אחד או יותר מתחרה נגד בינה מלאכותית. כל שחקן מגלם מנהיג של אומה כלשהי ומוביל את האומה לאורך אלפי השנים בהם מתרחש המשחק. המשחק מתחיל בהקמת עיר הבירה של האומה, עיר פרימיטיבית שממנה מתחיל השחקן לייצר יחידות, מבנים ופלאי עולם, ומסתיים עם ניצחונו של אחד השחקנים בניצחון דתי (הדת צריכה להיות הדת הראשית בכל הציוויליזציות), תרבותי (מספר מסוים של תיירים בציוויליזציה), טכנולוגי (לשלוח לווין לחלל, להנחית אדם על הירח ולהקים מושבה על אדמת מאדים), צבאי (כיבוש של כל ערי הבירה במשחק) או ניצחון בנקודות (השחקן עם הניקוד הגבוה ביותר בתום שנת 2050).

ערים ומשאבים

ניתן לייסד עיר על ידי יחידת מתיישבים, אשר מיוצרת כמו יחידות צבאיות או מבנים. כל עיר מתרחבת בהתאם לכמות התרבות שהיא מייצרת, כאשר השחקן יכול גם לקנות חלקות מסביב לעיר תמורת זהב.

עיר יכולה לתקוף אויבים בעצמה, גם אם אין בתוך בעיר יחידה צבאית, כאשר יחידת האויב נמצאת במרחק שתי משבצות מהעיר. לכל עיר מד חיים, וכאשר הוא ברמתו הנמוכה ביותר העיר תוכל להיכבש על ידי הכובשים בקלות. העיר מתרפאת בשיעור מסוים בכל תור. כל יחידה צבאית שתוקפת את העיר מאבדת נק' חיים, כאשר ככל שרמת ההגנה של העיר טובה יותר כך יינזקו בהתאם חיילי האויב. את רמת ההגנה של כל עיר ניתן להעלות על ידי בניית מבנים הגנתיים וכן על ידי הצבת יחידה צבאית בעיר. ערים שנכבשו יכולות להיות מסופחות למדינה הכובשת. כמו כן יכול הכובש להחריב את העיר.
במשחק ישנם שטחים מסוימים בהם יש משאבים - משאבי מותרות או משאבים אסטרטגיים, כאשר משאבי מותרות מספקים שביעות רצון בקרב התושבים (ללא שביעות רצון הערים מאטות את קצב גדילתן, קצב הייצור נפגע ובחוסר חמור בשביעות רצון נחלש גם כוחן של היחידות הצבאיות) ומשאבים אסטרטגיים משמשים לבניית מבנים או לייצור יחידות מסוימות. השחקן יכול לסחור במשאבים אלו, להחליף אותם בתמורה לכסף או משאבים אחרים וכו'. כמו כן ישנם סוגי משאבים כמו כבשים, פרות ואבן, אשר אינם משמשים לייצור יחידה או מבנה, ולא מספקים שביעות רצון ואי אפשר לסחור בהם.

צבא ודיפלומטיה

יחידות צבאיות נשלטות על ידי השחקן. כאשר הן מביסות יחידת אויב הן צוברות נקודות ניסיון, כאשר בכל כמות מסוימת של נקודות ניסיון יכול השחקן לשדרג את היחידה. יחידות הצבא יכולות להשיב נקודות חיים כאשר הן נחות, כאשר הן מתרפאות במידה פחותה יותר מחוץ לשטח שבשליטת השחקן, ברמה סבירה בשטח שבשליטתו ובקצב הגבוה ביותר כאשר הן בתוך עיר ששייכת לשחקן.
השחקן יכול לכרות בריתות עם ציוויליזציות אחרות או להכריז נגדן מלחמה במהלך המשחק. מלחמה יכולה להסתיים ללא תוצאות, או בכבישת ערי אויב על ידי הצד זה או אחר, כאשר הכרזת מלחמה יכולה להיות אמצעי להשגת משאבים וטריטוריה. למשל, שחקן אשר הפסדו במלחמה ברור, נוטה להציע זהב או משאבים או ערים לשחקן היריב שעולה עליו בכוחו בצורה משמעותית, בתמורה לחתימת הסכם שלום. כמו כן בין ציוויליזציות שונות ניתן להכריז על יחסי חברות, גבולות פתוחים, ניתן לגנות אותן, לבוא אליהן עם דרישה כלשהי ולדרוש מהן לא להתיישב בקרבתך (גורם ליחסי איבה בין הציוויליזציות), לחתום על הסכמי מחקר ובריתות הגנתיות.

ערי מדינה

במשחק מופיעות גם ערי מדינה. אלו ציווילזציות קטנות אשר השחקן יכול לתקשר איתם. בניגוד לציווילזציות האחרות, הן לא מקימות ערים חדשות במהלך המשחק. ניתן לכבוש ערי מדינה, וניתן להשפיע עליהם ולהתחבר איתם (באמצעות שליחת שליחים לעיר - את השליחים משיגים לאחר מספר מסוים של תורות, מילוי בקשה של עיר המדינה; הציוויליזציה הראשונה שפוגשת עיר מדינה שולחת לה באופן אוטומטי שליח), כאשר השחקן ששלח את המספר הרב ביותר של שליחים (לפחות שלוש) לעיר המדינה יהיה בן בריתה, וייהנה ומבונוסים שונים בהתאם לאופיה וסוגה של עיר המדינה. אך גם אנשים שאינם בעלי הברית יכולים לזכות בבונוסים מסוימים מהרגע שהם שלחו לאות עיר שליח אחד, שלושה שליחים או שישה שליחים. ישנם שלושה סוגים של ערי מדינה, כל אחת בעלת בונוסים ואופי שונה. לערי המדינה תפקיד חשוב במשחק, כאשר ציוויליזציה בעלת ערי מדינה בנות ברית רבות בדרך כלל חזקה, כיוון שהיא נהנית מבונוסים רבים. כמו כן, ניתן להמיר את הדת של ערי המדינה ובכך לזכות ב"נקודות אמונה".

טכנולוגיה, פלאי עולם ואנשים דגולים

במשחק ישנה חשיבות רבה להתקדמות הטכנולוגית. השחקן קובע איזו טכנולוגיה לחקור מתוך "עץ הטכנולוגיה". כל תור השחקן מקבל "נקודות מדע" (בהתאם לכמות הקמפוסים שלו ועוד מספר משתנים) כל טכנולוגיה דורשת מספר מסוים של נקודות מדע, במידה והציוויליזציה לא מרוויחה הרבה נקודות מדע ייקח לה יותר זמן לחקור את הטכנולוגיה מאשר ציוויליזציה שמרוויחה הרבה נקודת מדע. כל טכנולוגיה נותנת לשחקן עוד אפשרויות, לדוגמה חקירת כתב מאפשרת בניית קמפוס. אפשר לחקור את רוב הטכנולוגיות רק לאחר חקר מספר טכנולוגיות אחרות, לדוגמה חקירת כתב דורשת חקירת עבודה בחרס.
במשחק ישנו דבר שנקרא "עץ מדיוניות". ככל שמתקדמים יותר בעץ כך אפשר להשיג סוגים שונים של ממשלות ומדיוניות. בעץ זה חוקרים בעזרת נקודות תרבות.
במשחק ישנו דבר שנקרא "בוסט" הבוסט מקצר בחצי את תהליך החקר של טכנולוגיות ומדיוניות. ישנן שלוש דרכים לקבל בוסט: להשלים משימה מסוימת (לדוגמה לפגוש ציוויליזציה אחרת או להרוג אויב בעזרת קלע), לקבל זאת במתנה מ"כפרים ידידותיים או על ידי הקרבה של מדענים דגולים.
"אנשים דגולים" הוא שמם של יחידות מיוחדות במשחק אשר מספקות בונוסים מיוחדים לציוויליזציות שלהן. ישנם מספר סוגים של אנשים דגולים מדענים, סופרים, מלחינים ועוד. כדי להשיג איש דגול יש להשיג מספר מסוים של "נקודות אנשים דגולים". ניתן להקריב "אנשים דגולים" כדי לבצע יכולת מיוחדת כלשהי, בהתאם לסוג ה"איש הדגול". לכל איש דגול יש שם של בנאדם מפורסם ותחומו (לדוגמה אלברט איינשטיין כמדען דגול). ניתן להקריב את האנשים הדגולים רק במקומות מסוימים, לדוגמה מדענים אפשר להקריב רק בקמפוסים. לכל איש דגול יש יכולת משלו. למשל, במידה ו"מקריבים" את אייזק ניוטון בעיר בה אייזק הוקרב תיווצר באופן אוטומטי אוניברסיטה וספריה. ישנה אפשרות לא לקבל איש דגול מסוים ולחכות עד שיש אפשרות לקנות איש דגול אחר.
במשחק ישנה גם אפשרות לבנות "פלאי עולם". אלו מבנים היסטוריים אשר יכולים להיבנות רק פעם אחת במשחק, כלומר כל פלא עולם יכול להיבנות רק בציוויליזציה אחת בכל משחק. מבנים אלו נותנים בונוסים מיוחדים או אנשים דגולים, בהתאם לרקע ההיסטורי של פלא העולם. בדרך כלל רוב פלאי העולם נבנים בערי הבירה, כיוון שדרוש קצב ייצור גבוה לבניית פלא עולם כדי להקדים את כל הציוויליזציות האחרות בבנייתו. בניית פלאי העולם מביאה לתוספת נקודות משמעותית לשחקן, ולמשיכת הרבה תיירים לעיר ובכך לזכות ביותר נקודות תרבות ולקרב את הציוויליזציה לניצחון תרבות. לרוב משתלם לבנות פלא עולם כיוון שהשפעתו היא לכל אורך המשחק ובדרך כלל משמעותית, וכן אפילו לשם מניעת בנייתו והשגתו על ידי ציוויליזציות אחרות כדי למנוע מהם להשיג יתרון.